Il-Korea ta' Fuq twissi li lesta tibgħat l-armata fil-fruntiera mal-Korea t'Isfel
Imtella' Ġunju 16, 2020 L-armata tal-Korea ta' fuq wissiet li lesta li tidħol f'żona biex tifred liż-żewġ Koreji. It-twissija saret b'reazzjoni għal xi gruppi fil-Korea t'Isfel li qed jibagħtu materjal ta' propoganda fil-Korea ta' Fuq. Fi tmiem il-ġimgħa li għadidet, oħt il-mexxej tal-Korea ta' Fuq, Kim Yo Jong qalet li tat ordni biex l-armata tidħol biex tifred iż-żewġ Koreji u li mal-fruntiera ikun hemm bħal fortizza bi preżenza qawwija militari. It-tensjonijiet bejn iż-żewġ Koreji ilhom jeskalaw minħabba materjal ta' propoganda mibgħut mill-Korea ta' Isfel permezz ta' bżieżaq. Il-Korea ta' Isfel qalet li qed taħdem qrib l-Istati Uniti biex tevalwa it-twissijiet il-ġodda mill-Korea ta' Fuq.